Prevozila bova 13 držav in 21.000 kilometrov.
Iz Ushuaie v Argentini bova šla v Čile v puščavo Atakama,
nato pa v La Paz. Prečkala bova jezero Titikaka
in vzdolž Andov nadaljevala pot v Kolumbijo in Panamo,
nato pa še čez Srednjo Ameriko in Mehiko. V Los Angelesu bova čez sto dni.
REŽISER, PRODUCENT
Dobila bosta kamere.
Kamero z mikrofonom bosta imela tudi na čeladi,
da bosta snemala med vožnjo.
To je cesta? O, bog.
REŽISER, PRODUCENT
Na tretjem motorju bo snemalec Claudio.
Z Russom bova potovala z električnima poltovornjakoma.
Z nami bodo snemalci Jimmy,
Anthony in Taylor. Pomagali bodo tudi pri logistiki.
Snemali bomo iz vozil.
Z motoristi se bomo dobili na vsaki meji, sicer pa bodo sami.
LETALIŠČE PASTO, KOLUMBIJA
Že dobre tri ure čakamo tu
in pravkar smo izvedeli, da je letališče v Buenaventuri zaprto zaradi megle.
To nam je prekrižalo načrte, saj čez dve uri od tam odpluje naša ladja.
Vse skupaj ni prav nič spodbudno.
Lahko zdaj pristanemo v Buenaventuri?
Lahko.
-Ja, odprto je. -Dobro.
-Buenaventura je odprta? -Ja.
Končno dobre novice,
toda na tesno bo šlo.
Vse moramo še natovoriti in na cilju raztovoriti.
-Pripravljeni? -Ja.
Gremo.
KOLUMBIJA
Z motocikli smo prevozili dolgo pot,
zdaj pa smo naleteli na zid.
Zaradi brezpotij Darienske ločnice
med Južno in Srednjo Ameriko
moramo po zraku in morju v naslednjo državo, Panamo.
DARIENSKA LOČNICA
S Charleyjem in tremi motocikli smo v enem letalu,
Russ, David in ekipa pa v drugem z vso opremo.
Iščemo drugo letalo.
Tu zgoraj mora biti.
Mislil sem, da bo lahko, a je očitno težko.
Čakaj.
-Tamle je. -Kje?
Na levi.
Tamle je.
Hej!
Blizu so šli.
Krasno je z letaloma leteti nad kolumbijsko džunglo.
Kot v Lovu za izgubljenim zakladom.
Krasno.
Motocikli so celi. Niso se prevrnili.
To je prvi od treh delov naše poti do Paname.
LETALIŠČE BUENAVENTURA, KOLUMBIJA
45 MINUT DO ODHODA LADJE
-V redu. -Ja.
Gracias.
-Dobro, zdaj pa na trajekt, ne? -Ja.
8286 KILOMETROV DO LOS ANGELESA
Zdaj gremo globoko v temačno Kolumbijo.
LOKALNI PRODUCENT
Buenaventura je še povezana s cesto, tja, kamor gremo, pa ne vodi nobena cesta.
Samo z ladjo lahko pridete tja.
Ladja nas bo popeljala vzdolž pacifiške obale.
Na dvodnevni poti v Bahía Solano v severni Kolumbiji bomo pluli mimo odročnih vasi.
Gre za zelo osamljene skupnosti.
Pobegli sužnji so ob obali pogosto ustanavljali osamljene skupnosti,
v katerih so živeli od kmetijstva in ribolova.
BUENAVENTURA, KOLUMBIJA
Zakaj popotnikom odsvetujejo obisk Buenaventure?
Ker je pristanišče
in zelo odročna,
je središče paravojaške dejavnosti,
mamilarske dejavnosti.
Tu prihaja do spopadov s FARC-om
in drugimi okoliškimi gverilskimi skupinami.
-Tam so ladje. -Gremo tja?
Ne.
Ladja je tam doli.
-Naša ladja. -Šališ se.
-Resno? -Ja, ta je.
Živjo, prijatelj. Govoriš angleško?
Špansko, brat.
Zelo zanimivo bo. Zanimiva zadeva.
Tale?
To je razvalina.
Kako naj jih spravimo gor?
Na tej ladji živi 15 ljudi.
Polna je ljudi.
To ne more biti naša ladja. Sploh ni videti sposobna za plovbo.
To ni tista, ki smo jo videli na slikah.
Ne, ni.
To ni ladja, ki jo iščete.
Gremo naprej, gremo naprej.
Menda ni to naša ladja?
-Kaj? -Ni tista s fotografij.
Tista s fotografij je tam.
Tista tam. Tista zelena, zagotovo.
Tu spodaj že pripravljajo hrano za nas.
Ja.
-To je to, ne? -Naša ladja.
To je naša ladja?
Dobro.
Zdelana je.
Brez šale. Zdelana stara barkača.
Dva dni bomo na njej.
Na njej bodo stenice, ščurki, klopi, podgane...
Ja. Čakaj, napoti smo. Tovor...
Ja. Natovarjajo motocikle.
Kaže, da je vse dogovorjeno.
Hoteli smo se pogajati za boljšo ladjo.
Zdaj ni povratka.
Moj bog!
O, ne. Sam potiska moj motocikel. Zelo zelo težek je.
Vajeni so natovarjati skuterje.
Harley-Davidsonov najbrž niso vajeni.
15 MINUT DO IZPLUTJA
Hitijo, ker prihaja oseka.
Če zamudimo, ne bomo mogli izpluti.
Prihaja.
Vkrcajmo se.
V strojnici imajo težavo.
Pridi pogledat.
Ne boš verjel.
Težave imajo z akumulatorjem.
Akumulator.
Ne morejo zagnati glavnega motorja.
Tam spodaj lahko vidiš akumulator.
Z njim so zagnali glavni motor.
Motor se je zagnal v...
V sekundi je vžgal.
To je dober znak.
Všeč mi je, da so si sposodili akumulator z druge ladje...
-Za zagon. -...da so zagnali motor.
Ciudad Mutis. Nuquí, Chocó. Sprejem.
Ta hrup.
Všeč so mi glasovi in trušč. A ni super?
Tole je videti lepo.
Res je. Stopi na krov, dajmo.
Na morju bo težko narediti ta posnetek.
Drži.
Glej, kako ptice letijo nad valovi.
Zdaj v daljavi mimo pluje ribič.
-Kapitan, ladja je pripravljena. -Dobro.
-Dvignite sidro in razvijte jadra. -Prenesel bom povelje, gospod.
Mešanica med Jamesom Masonom in piratom.
Glej. Krenili smo!
DNEVNIŠKI ZAPIS
To je moja kajuta.
Trije pogradi tu.
In trije tu.
Poskusil bom spati tu na srednjem,
toda izbral sem edino kajuto, ki nima ventilatorja.
In leži ob... izpušni cevi.
Precej noro, kaj?
Moj bog. Kako dobro.
Moj bog. Res slastno.
Res sveža riba.
-Ja, super. -Ja.
Še več rib?
-Zame so super. -Res?
Ja.
-Slastne so, res dobre. -Neverjetne.
Ja. Charley Boorman.
-Glavni je. -Tak...
Kako si?
Zelo dobro. Ja.
Malo je podobno zaporu.
Se mi je zdelo znano.
Zaporniški pridih ima, ne?
Res je.
Na stranišče grem.
Dobro.
Hrupna je, toda varna.
Takole.
DNEVNIŠKI ZAPIS
Takole deluje stranišče.
Morsko vodo nenehno črpajo sem noter in...
Tukaj torej...
Tu vas bom za zdaj zapustil.
V prihodnji oddaji si poglejte, ali so fantje prišli do pristanišča.
Dobro jutro.
DNEVNIŠKI ZAPIS
Nisem prav dobro spal.
Celo večnost sem se premetaval v postelji.
Zjutraj sem imel tak razgled.
Ogromen, ogromen ocean.
Ko si na majhni ladji, prideš ven in ne vidiš kopnega,
se naenkrat počutiš zelo majhnega.
Dan ali dva traja, da se noge privadijo na morje.
-Jutro. -Jutro!
V roki sem držal kavo,
šel sem po hodniku in se opotekel.
Takole.
Ampak nič nisem polil.
Ladja je super.
Vsak dan odlična sveža hrana. Predvsem ribe, seveda.
Smeji se mi. Nisem hotel rib.
Ja. Zgodaj zjutraj ne morem jesti rib.
-Ne boš jedel? -Ne, hvala.
Muchas gracias.
Številni člani posadke so vse življenje preživeli na morju.
Morje je vir življenja.
PABLO, STROJNIK
Ko si enkrat v tem življenju,
se tako navežeš nanj, da ga nočeš več zapustiti.
Zame je nekaj posebnega.
Že od mladih nog opravljam to delo.
JUAN, ČLAN POSADKE
Z brati smo odrasli ob ribičih in ribolovu.
To je moj poklic.
16. januarja jih bom dopolnil 85.
Ja!
Ta ladja je krasna.
Če ti kdo reče, da kam ne smeš iti,
se to vedno izkaže za najboljši kraj.
Zato hodimo na taka potovanja. Zato to obožujem.
Kako bi bil drugače na taki ladji s temi ljudmi in...
Noro je. Zelo zabavno.
Glej to kopno! Moj bog, obožujem ga.
Ta obala je v glavnem neposeljena,
le tu in tam je nekaj vasi. Prosili smo, da bi si jih ogledali.
Kot gazela.
Kuharji se tu ustavijo in nabavijo zaloge za potovanje.
Imam kapuco? Ja, imam jo.
To je pokrajina Chocó,
menda eden od najbolj mokrih delov sveta.
Vas, kamor gremo, se imenuje Nuquí.
Noro, ne? Sredi...
Obalna skupnost.
Mislim, da tu ni cest. Sem vsi pridejo z ladjo.
-Hočeš to? -Ja, pojdiva.
Glavna ulica.
NUQUÍ, KOLUMBIJA
Hola.
Lepa trgovina. Bueno, bueno.
Všeč mi je mrtvaška glava s cigareto v ustih.
Ko se bomo vračali na ladjo... Ali imamo...
Tam ni brisač, kajne?
Ja, nimam brisače.
Kupiva si jih.
Gracias. Hvala, stari.
-Hola. -Hola.
Ta kraj je super.
Všeč mi je, ker je vse tako pisano.
Tukaj imamo vse. Vse.
AMARALDES, KMET
Če v zemljo zapičite poganjek bananovca,
čez pol leta že obirate plodove.
V vodi pa je na tone rib.
-Gracias, señor. -Bueno.
Lepo se je bilo sprehoditi.
Veliko prijaznih ljudi,
zelo drugačnih od doslej videnih.
Zdijo se čisto afro-karibski.
Glej to.
SATURIO, DOMAČIN
Je to žganje?
-Alkohol. -Kaj je to?
Viche.
Žganje iz sladkornega trsa.
-Res? Naj povoham. -Povohaj.
En teden me ne boste videli.
Dobro, da ga ni pil. Slabo pa...
Ježeš.
-Precej močno. Ja. -Res močno.
Lepo, da smo šli na kopno.
Vas je bila vsekakor vredna obiska.
Pripravljeni?
Pri Harley-Davidsonu so našli dele za moj motocikel,
ampak najhitreje nam jih lahko pošljejo v Kostariko,
ne v Panamo.
Ko pridemo v Panamo,
bom motocikel s tovornjakom peljal v Kostariko.
Prav.
Rad bi poskrbel za svoj motocikel,
ti pa prevozi Panamo za oba.
Ja, zveni dobro.
Pogrešal te bom.
Jaz tudi tebe.
-Lepa pustolovščina bo. -Kaj je to?
Najeli smo tovorno letalo Antonov,
ki bo motorje peljalo v Medellín in nato v Panamo.
KOSTARIKA - KOLUMBIJA
Od tam bom moral motocikel peljati v Kostariko,
kjer bomo vgradili Harleyjeve dele
in motocikel usposobili za pot naprej.
MEJNI PREHOD
BAHÍA SOLANO, KOLUMBIJA
Ura je pet zjutraj. Pristajamo. Zelo vroče in soparno je.
Antonov je tovorno letalo
in ne sme prevažati potnikov čez meje držav.
V Panama City bo peljal motorje,
jaz pa bi svojega rad čim prej spravil do Kostarike.
Vprašali bomo, ali lahko ostanem na Antonovu,
pristanem v Medellínu, se poslovim od vas in poletim v Panama City.
-Je to mogoče? -Bomo videli.
-Prav. -Ja.
Super!
-Kolumbija! -Kolumbija, prihajamo!
LETALIŠČE BAHÍA SOLANO, KOLUMBIJA
-Je ta naš? -Ne.
Moj bog. Poškodovano letalo.
Naše letalo naj bi bilo tu,
a ker še nismo plačali računa, še sploh ni vzletelo.
Zdaj skušamo to urediti.
Ja.
Motorje so raztovorili.
Tam so varni. Policisti jih varujejo.
Vso opremo bomo spravili tja. Večina je že tam.
Dokler ne pride letalo, lahko počnemo, kar hočemo.
Dve uri prostega časa imamo.
Vem, vem, da zdaj
pripadaš drugemu,
ampak nocoj si samo moja.
Nocoj si samo moja.
Lepo je bilo.
No, dve minuti sta za nami, samo še ura in 58 do odhoda.
Na srečo je nedaleč plaža.
EL VALLE, KOLUMBIJA
V teh odročnih kolumbijskih krajih je čudovito.
Prav rad bi še kdaj prišel.
Je kaj novega o Antonovu? Je vzletel?
Ne, takoj bom preveril.
-Ali ne bi moral biti tu pred dvema urama? -Tremi.
Letalo je že pristalo, pohitimo.
Dobro, imamo rampo.
Na plaži sproščeno pijemo pivo in se zafrkavamo,
potem pa naenkrat pride Antonov.
Lahko bi bili že prej tu.
Zdaj ne moremo nič.
Dobro.
Še vedno ne vem, ali bom danes smel potovati do konca.
-Velja pohiteti. -Je to mogoče?
Je mogoče.
Dobiti mora dovoljenje iz Bogote. Čim prej moramo oditi.
To letalo je super.
Kakovosten sovjetski izdelek.
Bombe odvržene.
Dobra ruska stvar.
Zanimivo, v evropskem in ameriškem zračnem prostoru ne smejo leteti.
To kar veliko pove, kajne?
To je zate, ker sam potuješ s tremi motocikli.
Ločeno.
Ko prispemo, boš ostal z njimi.
LOKALNA PRODUCENTKA
Opravil boš carinski pregled in vse.
Brezrokavnik ti bo pomagal, da se ne boš izgubil.
Z njimi bom šel skozi kontrolo,
brž ko opravimo vse formalnosti,
pa bomo poleteli v Panama City.
LETALIŠČE MEDELLÍN, KOLUMBIJA
Ne bodi tak.
Naj ponovim. Jaz ostanem tu...
-Ja, lahko... Ja. -S fanti.
Lahko ostaneva do konca carinskega pregleda.
Mejno kontrolo pa opraviš sam.
-Prav. -Pridi, Ewan.
40 minut imamo za carinski pregled.
Na avtobus so ga dali.
Kaj bo z motocikli?
-Jih izkrcamo za carinski pregled? -Seveda.
-Vse tri moramo izkrcati in spet vkrcati? -Jutri.
Jutri?
Ne bodo poleteli zdaj? Dobro, govoril bom z njimi.
Očitno nocoj ne grem nikamor.
Malo sem razočaran.
-Pripravljen si bil iti. -Ja.
Poslovil si se od nas.
Ja, od vseh. Zdaj mi je pa nerodno.
MEDELLÍN, KOLUMBIJA
No, pa sem sam. Tout seul.
DNEVNIŠKI ZAPIS
Prvi dan sem se zbudil v hotelu poleg letališča,
kjer smo sinoči urejali papirje za motocikle,
potem ko nam niso dovolili leteti naprej v...
Panama City.
Sinoči sem se poslovil od fantov in zdaj je kar čudno biti sam.
Danes naj bi šel v Panama City,
od tam pa v Kostariko. V San Joséju bom dobil dele za Harleyja.
Charley bo z ekipo nocoj z rednim letom poletel v Panama City,
nato bo šel z motorjem v Kostariko, jaz bom pa popravljal svojega.
MEJNI PREHOD
LETALIŠČE MEDELLÍN, KOLUMBIJA
Ja, nocoj boš najbrž že blizu meje s Kostariko.
-Ja. -Ja.
Če bo šlo gladko. Ne vem.
Vedno traja dlje, kot mislimo.
Sinoči smo mislili,
da bom poletel z letalom ob 18.30, ampak...
Ja.
Hej, Ewan.
-Tovorni, ne? -Pomota, ja.
Tule je.
Motocikli so tamle.
Pilota sta prišla.
Vsa posadka letala je tu.
Oddelek za mamila mora pregledati motocikle,
potem pa gremo v Panama City.
Opazujem psa pri delu.
Zanimivo, kako obvoha vsak kotiček in špranjo,
celo pod kolesi in motorjem.
Vsepovsod.
Pa ni se hotel igrati s Claudiovo smejočo lamo.
Mislim, da je policist za mamila ugotovil,
da v motociklih in torbah ni mamil,
zato jih zdaj ovija.
Zdaj moram na letališče na kontrolo potnih listov.
S tovornim letalom lahko čez mejo letim le tako,
da postanem pravi član posadke.
Dobil sem izkaznico
in zdaj sem uradno član posadke na tem letu.
Na Antonovu.
Uradno sem postal član posadke.
Član posadke. Strokovnjak za tovor.
Gracias.
Zaženite motorje in poletimo.
Res si želim motor spraviti v San José in nazaj na cesto,
ampak škoda, ker ne bom videl preostanka Kolumbije in Paname.
Vso srečo, Ewan.
Preden zapustim Kolumbijo, bi si rad ogledal Medellín.
Kam torej gremo?
Gremo v Comuno 13, sosesko,
ki je bila v 80. letih zelo nevarna.
Je primer tega, kako se je "narko kultura" spremenila
-za vselej. -Dobro.
Ko so vložili sredstva v javno infrastrukturo,
se je spremenilo razmišljanje ljudi v soseski in od vsepovsod.
Slišal sem, da se v Okrožje 13 nikakor ni smelo hoditi,
ko so vladali ljudje, kot je bil Pablo Escobar.
Ob koncu leta 2002 je policija s pomočjo tankov očistila območje
in orožje je naposled utihnilo.
Lahko bi naredil to, če bi hotel.
Zdaj je tu priljubljena turistična točka,
kamor ljudje prihajajo gledat grafite, umetnine in simbole upanja.
Tole je eden izmed najpomembnejših grafitov.
Grafit predstavlja odločilni trenutek...
YESGRAFF, UMETNIK
...v Comuni, operacijo Orión.
Bila je ena od največjih vojaških operacij v Medellínu,
zlasti v tem predelu in v ulicah, ki ste jih obiskali.
Krasno.
Hribi so tu tako strmi, da so zgradili tekoče stopnice,
da bi prebivalci soseske laže dostopali do domov.
Te električne stopnice so edine na vsem svetu s tako namembnostjo.
V kraju tipa favela.
-Torej tudi privabljajo turiste. -Ja.
ARNALDO, VODIČ
Najbrž je to spremenilo skupnost, saj je tako vanjo pritekel denar.
Ja, točno to.
Bill Clinton je bil tu med enim od obiskov Kolumbije.
Kot edini ameriški predsednik.
Iz enega izmed najnevarnejših mest na svetu
je nastalo tole. To je ogromna spodbuda za vse nas, Kolumbijce.
Trdno verjamem,
PODPIRAJTE UMETNOST...
da vlaganje v umetnost in kulturo spremeni vso družbo. To je dokaz.
LETALIŠČE PANAMA CITY, PANAMA
Precej mokra dobrodošlica v Srednjo Ameriko.
Motocikli bodo šli po rampi na prikolico,
na kateri jih bodo peljali na carino.
Tega nisem vedel.
Deževno je, vroče in soparno.
Tvoj motor odhaja, Charley. Nič ne morem.
Naredil sem, kar sem mogel.
Charley?
V redu sem. Pravkar sem prišel skozi pregled.
Moral sem skozi kontrolo potnega lista,
ampak moral sem uradno postati član posadke, veš.
Priponko sem dobil.
Ja, vse v redu. Motocikli so celi.
Čim prej bi rad prišel tja,
da ga popravijo.
800 km poti me loči od srečanja s Harleyjevimi mehaniki,
ki bodo, upam, spet usposobili motocikel.
Ewan potuje v Kostariko, jaz pa sem danes prispel v Panama City.
Vzel sem motocikel in se odpravljam na izlet.
Ogledal si bom slavni prekop.
Ta je pa velika.
Ta je pa res velika.
Prekop je bližnjica za ladje, ki plujejo med Pacifikom in Atlantikom.
ZAPORNICI GATÚN IN MIRAFLORES
Čisto osupel sem.
Ko pridete čez most in zagledate prekop,
vas razgled čisto prevzame.
ILYA ESPINO DE MAROTTA PANAMSKI PREKOP
Ja, izjemen je.
Koliko ladij gre lahko skozi?
Zapornica dnevno lahko sprejme največ 14 ladij.
Koliko pa to stane?
Za polno naloženo kontejnersko plovilo 1,2 milijona dolarjev.
-Za kontejnersko. -Za eno smer?
-Ja. Eno smer. -Eno smer.
To je tako dobičkonosno,
da so za povečanje zmogljivosti zgradili nove zapornice.
Stale so 5,5 milijarde dolarjev, odprli pa so jih leta 2016.
Že od vsega začetka je bil to vaš otrok.
Bila sem ena od štirih vodij projekta,
leta 2012 pa sem postala glavna inženirka gradnje.
Bilo je čudovito.
Kako ste vplivali na položaj žensk v tem poslu?
Nekateri so imeli pomisleke ob mojem imenovanju.
Kupila sem si rožnato čelado.
Ta čelada je postala zelo slavna.
A moj namen je bil ljudem pokazati, da je ženska sposobna opravljati to delo.
Zdaj si prizadevajo,
da bi se ženske povzpele više v korporacijah.
Študije so pokazale,
da industrija cveti, ko imate bolj raznolik upravni odbor.
Kaj se dogaja?
Ta vrata se bodo odprla
in plovilo bo prišlo skozi v nov odsek.
Vidite? Vodna gladina obeh je zdaj enaka.
-Moj bog, ogromna so! -Ja!
Enak princip je kot pri prvotni zapornici.
Disney!
Živjo. Živjo, mali.
Od kod ste?
-Iz Londona. -Londona?
Dobro.
Spet potujete po svetu?
Ja. Snemamo oddajo Long Way Up. Z električnimi motocikli potujemo.
-Si mislite? -Krasno.
V vtičnico jih priključimo.
Kakšen izjemen kraj in izjemna ženska.
Ampak nisem še opravil s prekopom.
Tega si želim že zelo dolgo.
Moj oče je tu posnel film Krojač iz Paname.
S Piercem Brosnanom in Jamie Lee Curtis.
V njem je prizor...
Plava v vodi, ogromen tanker pa pluje mimo.
Očetu sem povedal, da grem v Panamo. Rekel je, da moram poustvariti ta prizor.
Zdaj smo tu in poglejte... Kaj je tamle za mano?
Kaj? Ne vem.
Ogromen, ne?
Brez panike, Charley.
Samo zate, očka.
Hvala, ker si moj oče
in navdih za pustolovca in popotnika.
Vse to imam po tebi, očka.
Dobro.
Moj bog!
Tega nisem pričakoval!
PUNTARENAS, KOSTARIKA
Zanima me, kako gre Charleyju v Panami.
Vem, da je obiskal kraj, kjer je njegov oče posnel film.
Tudi sam doživljam pustolovščino v Kostariki
in mislim na svojo družino.
Tako daleč od mene si.
Tako daleč, le kje si?
Zelo si želim v San José.
Ne le zaradi popravila motocikla, ampak zaradi srečanja s hčerjo Jamyan.
To zgodbo včasih povem,
saj ponazarja, kako mi je ena odločitev spremenila življenje.
Ne le mojega, tudi Jamyaninega,
pa življenje moje družine, njene sestre in matere.
LONG WAY ROUND, MONGOLIJA 2004
Slab teden sva bila že v Mongoliji.
Štiri, pet dni.
Trpela sva, ker je bilo mokro in blatno,
delala sva 30 km na dan in...
Vendar pa sva hkrati spoznavala lepoto Mongolije,
tamkajšnje odročno življenje
in navade domačinov.
Jezna sva bila zaradi počasnosti,
namenjena sva bila v 1600 km oddaljeni Ulan Bator
in začela dvomiti, da bova sploh prišla tja.
Doživela sva trenutek,
ko nisva več vedela, kaj je res pomembno.
Vzela sva zemljevide, jih ogledovala in si rekla...
Rekel sem:
"Charley, če zavijeva levo, v enem dnevu prideva do Rusije
in bova na tej cesti na zemljevidu."
Tuhtala sva, ali naj greva levo ali naravnost.
Poklical sem Davida...
SATELITSKA POVEZAVA
...in mu rekel: "Poslušaj, razmišljava,
da bi zapustila Mongolijo." Tako ne bi šla v Ulan Bator.
David se je takoj duhovno lotil zadeve.
Ne zamudita stvari, ki jih imata rada. Samo enkrat v življenju sta tu.
Samo to bom rekel.
Takoj sem vedel, da ima prav.
Morda pa gre res za boj in se morava bojevati naprej.
Šla sva naprej in prišla do Ulan Batorja.
ZAVETIŠČE ZA ULIČNE OTROKE
S Charleyjem sva šla v zavetišče za ulične otroke.
Oba sva bila zelo ganjena.
Bil sem osupel, kako majhni so bili otroci.
Tam so bile dveletne deklice.
Ta malčica, ki so jo našli pred dvema tednoma...
JAMYAN, 3 LETA
...govori samo s to deklico.
Kaže, da sta spletli povezavo.
Tisti dan sva odšla, a tista deklica mi ni šla iz glave.
Trajalo je skoraj dve leti, toda nazadnje sva Jamyan posvojila.
To so odločitve v življenju, ko pomisliš...
Lahko bi se ozrl in rekel:
"To bi...
Vse bi se spremenilo, če bi to storila."
Če bi zavila levo, je ne bi spoznal.
To je osupljivo.
Oprostite.
Hecno, toda to je bil velik trenutek.
SAN JOSÉ, KOSTARIKA
Po več mesecih na poti bom čez dva dni videl Jamyan,
če bom pravočasno popravil motor.
Dostava!
-Kako si? -Lepo te je videti.
-To je Kalee. -Živjo, Kalee. Kako si?
Me veseli.
Rachel in Kalee sta prišli iz Milwaukeeja popravit motocikel.
Povej, kaj bosta naredili.
Sneli bova okvir in zadnje vilice...
...nato pa odstranili električni pogon.
Ja.
Porka mast.
Lahko vozim monocikel.
Ne prav daleč, ampak znam.
Na smrt me je strah.
Moj bog.
Kot bi gledal operacijo človeka, všeč mi je.
Neverjetno, kako se ga razstavi.
Razstavljanje motocikla je bilo zanimivo,
zdaj pa ga bomo pozno v noč spet sestavljali
in upam, da bo jutri že na cesti.
Ewan popravlja motor, jaz pa sem izvedel za nenavadnega moža.
Pachanga, ja. Pachanga, Pachanga.
To je Pachanga.
PACHANGA, DOMAČIN
Star je 85 let in se še vedno vozi z motocikli.
Ja.
Izjemne stvari imate tu.
Spomnim se teh posterjev iz otroštva.
-Res? -Ja.
Kdaj ste se začeli zanimati za Harley-Davidsone?
Ko sem bil star 14 let, sem imel strica.
Imel je servis avtomobilov.
Imel je enega prvih Harleyjev iz 40. let prejšnjega stoletja.
Naučil me je voziti na njem.
Od takrat sem zasvojen s Harley-Davidsoni. Ja.
Ja.
Kakšen lepotec.
Zunaj je. Poglejmo, ali bo vžgal.
-Poslušaj. Poslušaj to. -Prav.
Odlično. Odlično.
Upam, da bom pri teh letih tako čil.
Vso noč smo pripravljali motor.
Dobro, gremo spet na pot.
Motor je res super.
-Živjo, stari! -Kako si, stari?
Glej to. Glej ta motor.
Kako ste, fantje?
Lepo te je videti.
Za to zgradbo se pelji. Tam boš videl moj motor.
Ja. Tu smo.
Še ena pustolovščina v pustolovščini vseh pustolovščin.
-Hej! -Mater vola.
Kako si, stari?
Pogrešal sem te.
Moral se bom otresti očetovskih skrbi
in pustiti, da se zlije z ekipo.
DNEVNIŠKI ZAPIS
Naj pomaga doktorici Karen, Jimmyju ali komurkoli.
Ne bom smel biti preveč očetovski.
Moram bom dovoliti, da bo odrasla, to pa je, saj veste...
Lepo je biti spet na motorju in zelo se veselim srečanja z Jamyan.
Prevedel Gregor Lavrin